בס"ד
אודות המקומות המותרים בעליה

מספר נקודות בסיסיות שאין חולק עליהם בשום מקום. מוסכמות על כולם:
· הר הבית  (המקודש) הינו 500/500 אמה. (מסכת מידות פרק ב משנה א)
· הר הבית המקודש עצמו – מחנה לויה מותר בכניסה לטמאי מתים אסור לטמא בטומאה היוצאת מגופו (זב, יולדת, נידה ,{קרי[footnoteRef:1]} ). (הלכות ביאת מקדש פרק ג הלכות ג-ד ברמבם) [1:  עיין משנה למלך שמביא 2 דעות בדעת הרמב"ם האם טומאת קרי אסורה בהר הבית מכיוון שלא זכרה בפירוש אך פוסק מכיוון שבכל הגמרות דינה דגמרא ללא מחלוקת הינו שאסור מבינים גם בדעת הרמב"ם
 שאסור.] 

· השטח המקודש האסור מהתורה (בכרת) – מחנה שכינה הינו בשטח של 187 (קפז) אמות על 135 (קלה) אמות. (משניות מסכת מידות פרק ב משניות ה-ו)
ועוד 135 אמות של עזרת נשים האסורות דרבנן (מחלוקת בין הפוסקים האם זה קדוש כיום, רוב הפוסקים אומרים שקדוש. אך מדרבנן, אין שם כרת)
· בכל הקשור להר הבית יש להחמיר. לפי שיעור האמה הגבוהה ביותר (58 סנטימטר – חזון איש)  (ספק דאורייתא לחומרא) או הנמוך יותר (48 סנטימטר ע"פ הגר"ח נאה) לפי ההקשר
· שטח הר הבית כיום הינו כ480/290 מטר!!! (פי 2 מהשטח המקודש בקדושת הר הבית) (תצ"א ומדידות בשטח)
· מחלוקת ראשונים האם קדושת המקדש קיימת בזמן הזה. כל האחרונים פסקו כהרמבם לחומרא שהמקום קדוש גם בחורבנו ואסור להכנס שלא ע"פ מידות הטהרה הנדרשות.

על כן ברור הוא שישנם מקומות המותרים בכניסה לטמאי מתים לאחר טהרה מטומאה היוצאת מגופו.

בירור המקומות המותרים בכניסה בהר הבית מתבצע ע"י הצלבת מספר ערוצי מידע. 
בירור המקומות המותרים המופיעים במשנה
הראשון – משנה במסכת מידות שעל ידי ניתוחה אנו יכולים לתת בבירור שטחים המותרים ללא שום ספק דאורייתא:
המשנה במסכת מידות כותבת "הַר הַבַּיִת הָיָה חֲמֵשׁ מֵאוֹת אַמָּה עַל חֲמֵשׁ מֵאוֹת אַמָּה, רֻבּוֹ  מִן הַדָּרוֹם, שֵׁנִי לוֹ מִן הַמִּזְרָח, שְׁלִישִׁי לוֹ מִן הַצָּפוֹן, מִעוּטוֹ מִן הַמַּעֲרָב. מָקוֹם שֶׁהָיָה רֹב מִדָּתוֹ, שָׁם הָיָה רֹב תַּשְׁמִישׁוֹ." (מידות ב,א)
הרמבם ורוב מפרשי המשנה מפרשים רובו מן הדרום – רוב הר הבית הפנוי מן הבניין. – בית המקדש לא היה בנוי באמצע אלא לפי הנתונים האלו. דהיינו מבנה המקדש היה בנוי במקצוע הצפון מערבי של הר הבית ורוב השטח הפנוי היה בדרום, לאחר מכן במזרח, לאחריו הצפון ולבסוף המעט ביותר במערב. 
המהרי"ט בספרו דרך הקודש מביא חישוב ע"פ משנה זו היכן מותר לעלות בהר הבית. כל החישוב מבוצע בהנחה שהר הבית המקודש היה בצד הדרומי ביותר של ההר או הצפוני ביותר. כך אנחנו מחמירים ובכל צד בודקים כאילו שם היה ההר המקודש – אותם תק' על תק' אמות. ע"פ חישוב זה ישנן מקומות המותרים בדרום ובמזרח.
החישוב של המהרי"ט בפירוט ותוספת ביאור:
"רובו מן הדרום" - רוב השטח הפנוי היה בדרום והחישוב הינו כדלהלן: חצי מהר הבית - 250 אמה. רוחב המקדש הוא 135 אמה. חצי מזה יוצא 67.5 אמות בכל חצי של ההר אם המקדש יעמוד בדיוק באמצע. מכיוון שאנו יודעים שהוא לא באמצע אז יש לנו כרגע על פי המשפט הראשון של המשנה שבצד דרום של ההר 250-67.5=183.5 אמות לפחות!! (בהנחה שהדרום גדול מן הצפון באמה אחת בלבד) ששם וודאי אין זה מקום המקדש. 183.5 אמות זה בערך 88 מטר לפי השיטות המחמירות! – שהאמה הינה 48 סנטימטר.
[bookmark: _GoBack] "שני לו מן המזרח" –בהנחה שהמקדש היה צמוד לחומת ההר במערב, הנחה שמותחת את ההלכה וההיגיון לקצה, מכיוון שהלכו שם, ושמרו שם. אך מכיווון שאלו חששות כרת אנו מחמירים ומותחים את הגבולות האפשריים למאקסימום ורק מה שנשאר אנו מתירים. הלכך, רוחב ההר הינו 500 אמה. ואורך המקדש הוא 342 אמה[footnoteRef:2] אם כך נשאר לנו: 500-187-135= 178 מקסימום אמות במזרח (כי אנו מחמירים כאילו היה צמוד ממש למערב) [2:  כדברי המהרי"ט שמחשב שהשטח הבנוי כולל בתוכו את עזרת הנשים. אך גם אליבא דמאן דאמר שהחישוב הוא רק העזרה הקדושה מדאורייתא – יש מקום גדול יותר במזרח, אך אנו מחמירים בזאת גם.] 

"שני לו מן המזרח" – לחישוב המידה הפנויה במזרח ישנה השלכה גם לצד הצפוני (שהוא פחות ממנה) וממילא לצד הדרומי (לדעת כמה נשאר לדרום) בצד המזרחי של ההר יש לנו יותר מן הצפון (שכרגע אין אנו יודעים כמה הוא) אבל גם יותר מן המערב בוודאות. אז 500-187-135=178 אמות של שטח מחנה לויה בציר מערב-מזרח שלפחות! חצי מהם במזרח ועוד משהו (כי כתוב שיש במזרח יותר מן הצפון ובצפון יותר מן הדרום). 178:2=89 אמות שזה כ42.7 מטר פנויים במזרח ששם וודאי לא היה המקדש. פחות 10 אמות חיל – 5.6 מטר (האמה הגדולה ביותר, מחמירים מכל הכיוונים) נותרו לנו37.1 מטרים וודאי ניתן ללכת בהם ללא חשש מחנה שכינה.
ולכן: "שלישי לו מן הצפון" – בצפון היה פחות מן המזרח ולכן המאקסימום בצפון הוא 177 אמות המתקבלות מההנחה המתוחה ביותר שבניין בית המקדש היה רחוק מן הכותל המערבי של הר הבית אמה אחת בלבד. אם כך מתברר שבדרום יש לנו יותר מקום כי לא יכול להיות בצפון יותר מ177 אמה. אם כך יש לנו 177 אמות  ועוד 135 אמות של בית המקדש יחד 312 אמה מצד צפון של ההר עד קצה המקדש בדרום ממילא נשאר לנו בדרום מרווח של 500-312=188 אמות! 90.2 פחות 10 אמות חיל – 5.6 מטר (האמה הגדולה ביותר, מחמירים מכל הכיוונים) נותר לנו וודאי 86.4 מטר ששם וודאי מותר ללכת! אך בצפון אין לנו אפשרות לדעת כמה מרחק היה מכיוון שיש לנו רק מקסימום ולא מינימום.
על פי חישוב זה בדרום ובמזרח אפשר ללכת לכל הדעות במרחקים אלו (86.4 מטר בדרום ו42 במזרח) גם אם היו בתחום הר הבית המקודש (ה500/500 אמה) אך כיום שההר רחב פי שניים מאותם 500 אמה זה אומר שיש תוספת. ואכן, הפסקי תוספות בסוף מסכת מידות מביא שההר עצמו היה גדול מ500/500 אמה אך לא היה מקודש אלא 500/500 אמה בלבד.
"מיעוטו במערב" במערב חייב היה להיות מרחק מסויים שיוכלו לעבור כי מהמשניות מובא שהלכו שם, ישבו שם, ושמרו שם. אך אין אפשרות מהמשנה לדעת בוודאות כמה היה מרחק זה.
אך ניתן למצוא גם שטח מסויים בצפון מזרח ההר ע"פ החישוב כדלהלן:
ע"מ להזיז את בית המדגש אמה צפונה יש לקחת אמה נוספת (לפחות) מערכה (ע"מ לשמור על היחס "שני לו במזרח שלישי מן הצפון") ע"כ נוצר לנו כעין משולש נוסף בפינה הצפון מזרחית של ההר ***ראה תרשים*** שבו גם וודאי לא היה ביהמ"ק.
מסקנת ביניים מי שעולה בטהרה מטומאה היוצאת בגופו והולך ב90.2 מטרים הדרומיים של הר הבית וב42.7 המזרחיים וודאי שאין בכך שום בעיה. וכן אמור להיות מקום לפחות להיצמד לחומה במערב, ובצפון במשולש הנ"ל ולאחריו להצמד לחומה.
אך ישנם המסבירים את המשנה אחרת, שהבניין במשנה הינו רק העזרה (קפ"ז אמה על קל"ה אמה) ואז בציר מזרח מערב ישנם 500-187=313 אמות! ואם ביהמק בנוי שבמזרח יש רק אמה יותר מאשר במערב – אזי 187:2=93.5 אם כך חציו המערבי של ההר הינו 250 אמה. פחות 92.5 אמות (שיהיה במזרח יותר מהמערב) יוצא 157 אמות פנויות במזרח, אך בתוך אותם 157.5 אמות ישנה עזרת נשים שתופסת מקום של 135 אמות נוספות ואז נותר 22.5 אמות נוספות. מתוכם 10 אמות חיל נשאר 12.5 אמה לפחות! שזה מינימום 6 מטר במזרח. ***תרשים*** אך מחישובי המהרי"ט לא משמע שכך החישוב אלא כל המקדש יחד, עזרה ועזרת נשים.
שיטת הרא"ש והר"ש
אך על חישוב זה שהביאו המהרי"ט זצ"ל בקיצור ובחוסר פירוט, הקשו קושיה גדולה.
ע"פ הרמבם ורוב מפרשי המשנה אכן, ההסבר של רובו בדרום וכו הינו רובו של השטח הפנוי של הר הבית אך הרא"ש ז"ל והר"ש  (רבינו שמעיה תלמיד רש"י) כותבים אחרת. הרא"ש והר"ש מסבירים את הביטויים "רובו" "מיעוטו" וכו' לא כרוב/מיעוט השטח הפנוי בהר הבית כי אם על הבית עצמו...ולכן אליבא דהרא"ש והר"ש כל המקומות שהוכחנו עד עתה כמותרים הפכו להיות מקומות החשש העיקריים.
לשון הרא"ש הנוגעת לענייננו: "ורובו מן הדרום: רוב בניין הלשכות היו בדרומו של ת"ק על ת"ק והיינו דכתיב ביחזקאל ויניחני אל הר גבוה מאד ועליו כמבנה העיר מנגב שהיה מבונה הבניין עליו מנגב. כההיא דרש"י פ"ק דסוטה וחברון שבע שנים נבנתה, והא דכתיב ירכתי צפון קרית מלך רב שמקום שחיטת קדשי קדשים בצפון" עכ"ל.
והר"ש: (רבינו שמעיה תלמיד רש"י) "הר הבית  כו', הר המוריה שעליו הבית בנוי רובו מן הדרום רובו של בניין בדרום ההר שבדרום ההר  היה רוב תשמיש העזרה" עכ"ל
אם אכן פירוש המשנה כהבנת הר"ש  והרא"ש אז אותו שטח שעליו הסכמנו שמותר הופך להיות השטח האסור בכניסה. והשטח שאסרנו הינו השטח המותר. 
הרב גורן בספרו "הר הבית" ניסה להעמיד את שיטת הר"ש והרא"ש אך לאחר חישובים דחה את השיטה מכיוון שמבחינה גאומטרית אי אפשר כלל להכניס מלבן לתוך ריבוע בכאלה יחסים (מכיוון שאם מיעוטו של בניין מן המערב אז הכל נוטה לכיוון מזרח. של ההר אבל אז בצד המזרחי יש יותר שטח בנוי מאשר בצפון או בדרום....ראה תרשים א') ***להכין תרשים*** אם רובו מן הדרום אז וודאי שיותר מחצי. ואז שני לו במזרח וזה מסתדר יפה. אך כשמגיעים לצפון ומערב – על מנת שיהיה מיעוטו במערב צריך שיהיה בערך שליש בלבד במערב. אבל אז יש שני שלישים במזרח שזה כבר יותר מן הדרום.  עיין בתרשים.
לכן הבין  הרב גורן שאי אפשר להעמיד את המשנה ע"פ שיטת הרא''ש והר''ש ופסק כרמב"ם  אבל כל הדחיה הזאת מבוססת על גאומטריה! וגם על הנחה שהמקדש היה מלבן (ציורו של התפארת ישראל) שנובע מתוך המשנה שהחיל במערב היה 10 אמות וממילא למדו לשאר רוחות המקדש. אך קשה לדחותם מסברא זו, וכי הרא"ש והר"ש לא ידעו זאת? לא חישבו נכון את השטחים? הרי ידוע שחכמי ישראל שלטו במתמטיקה ומספיק להסתכל בפירושם לסוכה או לכלאיים או לעניינים אחרים ולראות את חכמתם בעניין, והיאך לא עלתה על דעתם כל זאת? אלא מתרצים ומפרשים את שיטת הרא"ש והר"ש בצורה אחרת. על סמך מה שנאמר במסכת מידות על הלשכות שהיו בחיל כגון לשכת בית המוקד שישנו בה משמרת שלמה של כוהנים. או על לשכת הגזית שישבו בה בחצי גורן 70 זקנים ועוד עמדו לפניהם תלמידים ובעלי הדין. מוכרחים לומר שציורו של התפארת ישראל שבו רואים את החיל 10 אמות סביב כל המקדש היה רק ציור "דידקטי" והמקדש היה בנוי אחרת עם מרחבים גדולים הרבה יותר של החיל בצפון ובדרום. (ראה תרשים ב') ***להכין תרשים*** ואז מתיישבות שיטות הרא''ש והר''ש עם הגאומטריה במציאות וממילא חוזרת שיטתם למשוואת ההלכה אם כך, הרי שאין לנו בסיס להתיר שום שטח בדרום. ולכן יש לנו ספק משמעותי ביותר מתוך שיטת הראש והר"ש יוצא שמי שנכנס להר משער "המוגרבים" השער הנמצא בכותל המערבי של הר הבית, כ60 מטר מן הדרום. השער היחיד כיום הפתוח לכניסת אנשים שאינם מוסלמים להר הבית) והולך ישר (כפי המסלול המקובל כיום על העולים להר) – נכנס בוודאות לאיזור הבנוי של המקדש  ומכיוון שאנחנו טמאי מתים  אין דרך להיכנס.
הרב יצחק שילת ניסה להעמיד פירוש זה של הרא''ש והר''ש יחד עם פירוש הרמב"ם ולומר שלשון הרא''ש "רוב בניין הלשכות היה בדרומו של ת'ק על ת'ק " וכן הר''ש "רובו של בניין בדרום ההר" על ידי העמדה שבהר הבית היו לשכות נוספות. והם היו חלק מן ה"בניין" שעליו דיברו הרא''ש והר''ש וכך אין שום סתירה בין השיטות .אך על הבנה זו בדברי הרא"ש והר"ש קשה מפני שתמוה בלשון הרא''ש שמקשה על עצמו הרי כתוב  הר ציון ירכתי צפון קרית מלך רב (שמשם משמע שרוב התשמיש הוא בצפון כרמב"ם) ומתרץ שהשחיטה של קדשי קדשים היתה בצפון וכאן אנו מקיימים ירכתי צפון. ואם נאמר שמדובר בלשכות נוספות קשה:

 א) מי אמר שהיו לשכות כאלו? לא שמענו עליהם... 
ב) מה השאלה של הרא''ש על עצמו? הרי באמת הכל בצפון.
והתשובה הפשוטה לטענה זאת היא שאכן, היו לשכות כאלו ואף יש להם מקור. וכן מלשונם מובן שרוב ה"בניין" (בר"ש) ורוב "בניין הלשכות "(רא"ש) היה בדרום ההר. התוספות יו''ט[footnoteRef:3] מביא שלטי גיבורים וכותב "יפה פירש בעל השלטי גיבורים שכתב שהוא על לשכות הרבה ובתים שהיו עשויים באמת ויושר למשמשי הבית נוסף על הלשכות שנאמרו במשנה כי אותן לא יספיקו ובפכ"ה מספרו עמד למנין וחשב ומנה אותן 30 ואני אומר לסיוע לו שכן נמצא בבנינא דיחזקאל...ואמר שעל תשמישי אלו הלשכות ה30 או ה45 אמרו שרובן בדרום וכו'" עכ"ל וכן מובא בעזרת כהנים[footnoteRef:4]. אם כן לא ברור כלל שהר"ש והרא"ש חולקים על הרמב"ם ויתכן שסוברים כמוהו, ובכלל מדובר על לשכות חיצוניות שיש להם מקור, ולא כמו שטענו כנגד זה לעיל. מה גם שהעזרת כהנים אומר בוודאות שכך הם סוברים. וכן משמע מהברטנורא, ומהמאירי (כרמב"ם) ומהתוספות יו"ט שהיו לשכות ועליהם דיברה המשנה. ומדוייק גם כן בפירושם של הר"ש והרא"ש לא מוזכר הבית כי אם  "בניין" או בניין לשכות" ולא בניין הבית עצמו. [3:  מידות פרק ב' משנה א' ד"ה רובו בדרום]  [4:  עזרת כהנים בני יוסף (פירוש על המשניות) עמוד רפ"ו ] 

בהבנה השניה בדברי הרא"ש והר"ש (זו שבה  התיישבה שיטתם ע"פ "חיל" גדול ובעל צורה גאומטרית מדוייקת מאד) הוסבר שהלשון בניין/בניין לשכות מושלכת על ה"חיל" אך תמוה כי לקרוא לשטח של החיל (שהיה בו הרבה מקומות שאינם בנויים) "בניין" ולהכריח להעמידו על צורה גאומטרית מסובכת רק על מנת להסביר את הרא"ש והר"ש בצורה מסויימת הכרוכה בהצבתם במחלוקת ראשונים, כל זאת בשעה שאפשר להעמידם בצורה פשוטה וישרה ללא שום מחלוקת ראשונים בהבנת פשט המשנה. מה גם שיש אחרונים שאומרים שכוונת הרא"ש והר"ש כהרמב"ם, כשהדבר היחיד היוצא מן המצאת המחלוקת הזו הוא איסור העליה להר הבית מראה על מגמתיות, ולאו דווקא על פסיקת הלכה כפי שפוסקים בשאר איסורים.
ולתרץ הקושיה בלשון הרא''ש שהקשה על עצמו "הרי כתוב  הר ציון ירכתי צפון קרית מלך רב..." מתפרש כבירור נוסף. וז"ל הרא"ש ז"ל: "ורובו מן הדרום: רוב בניין הלשכות היו בדרומו של ת"ק על ת"ק והיינו דכתיב ביחזקאל ויניחני אל הר גבוה מאד ועליו כמבנה העיר מנגב שהיה מבונה הבניין עליו מנגב. כההיא דרש"י פ"ק דסוטה וחברון שבע שנים נבנתה. הא כתיב ירכתי צפון קרית מלך רב שמקום שחיטת קדשי קדשים בצפון" עכ"ל. שואל הרא"ש מה הייחוד לצפון? הרי כתוב "מקום שהיה רוב מידתו שם היה רוב תשמישו"... ומתרץ שחיטת קודשי הקדשים. ואם רוב תשמישו הוא בדרום {וזה וודאי לכולי עלמא – כתוב במפורש במשנה} אזי צריך להבין מה הייחוד של הצפון בבחינת העבודה במקדש. לא מבחינת השטח ובזה תירץ – שחיטת קדשי קדשים – עיקר העבודה בצפון
ההוכחה הטופוגרפית
הרב זלמן קורן מוכיח שמקום קודש הקודשים – אבן השתיה הינו תחת כיפת הסלע, והסלע הנקרא "אל צכ'רא" הינו אבן השתיה, אף ללא מסורת. ע"פ דבריו קודש הקדשים היה במקום הגבוה ביותר בהר הבית. הסלע (אל צכר'א) שתחת הכיפה הינו סלע ההר עצמו, חלק מהגוש הענק המהווה את ההר כולו. אם נאמר שקודש הקדשים היה ממוקם במקום אחר, כל מקום שהוא – נהיה חייבים לומר שמאות מטרים מעוקבים של סלע נעלמו משטח פני ההר. מכיוון שהסלע ההוא שתחת כיפת הזהב (היא כיפת הסלע) הוא המקום הגבוה ביותר בהר הבית. ואם נרצה לומר שקודש הקדשים עמד במקום אחר נצטרך למצוא סלע, שהוא מסלע ההר בדווקא[footnoteRef:5] ולהגביהה אותו ואת כל סביבתו על מנת למקם שם את קודש הקדשים, דבר שהוא בפני עצמו לא הגיוני. וכן כתב הכפתור ופרח שא"א לחשב חישובים על סמך ההנחה שנעקרו  כמויות אדירות של סלע. [5:  כפי שיתבאר להלן] 


מלבד זאת במשניות מתוארת הכניסה להר הבית מצד מזרח עם מדרגות מידי פעם. המקום של כיפת הסלע הינו המקום היחיד שבו מדרג העליה של הסלע הטבעי מן הצלע המזרחית פנימה עד לב ההר מתאים בצורה מדוייקת למתואר במשנה תורה[footnoteRef:6]: [6:  אין בכך מחלוקת על ההדרגה וזה מוסכם על כל הראשונים עיין משניות מסכת מידות. הבאתי את הרמב"ם שפירט זאת בצורה מסודרת ומרוכזת. אמנם יש החולקים ואומרים 19 וחצי או 20 וחצי אמות (. רש"י יומא טז א ד"ה ותנן. רש"י שם ד"ה ר"א היא לדעת ר' אליעזר בן יעקב, ועי' תו"י שם ד"ה אי אמרת.) אך העיקרון עדיין שייך.] 


הלכות בית הבחירה - פרק ששי

א הַמִּקְדָשׁ כֻּלּוֹ לֹא הָיָה בְּמִישׁוֹר אֶלָּא בְּמַעֲלֵה הָהָר. כְּשֶׁאָדָם נִכְנָס מִשַּׁעַר מִזְרָחִי שֶׁל הַר הַבַּיִת מְהַלֵּךְ עַד סוֹף הַחֵיל בְּשָׁוֶה. וְעוֹלֶה מִן הַחֵיל לְעֶזְרַת הַנָּשִׁים בִּשְׁתֵּים עֶשְׂרֵה מַעֲלוֹת רוּם כָּל מַעֲלָה חֲצִי אַמָּה וְשִׁלְחָהּ חֲצִי אַמָּה: 
ב וּמְהַלֵּךְ כָּל עֶזְרַת הַנָּשִׁים בְּשָׁוֶה. וְעוֹלֶה מִמֶּנָּה לְעֶזְרַת יִשְׂרָאֵל שֶׁהוּא תְּחִלַּת הָעֲזָרָה בַּחֲמֵשׁ עֶשְׂרֵה מַעֲלוֹת. רוּם כָּל מַעֲלָה חֲצִי אַמָּה וְשִׁלְחָהּ חֲצִי אַמָּה: 
ג וּמְהַלֵּךְ כָּל עֶזְרַת יִשְׂרָאֵל בְּשָׁוֶה וְעוֹלֶה מִמֶּנּוּ לְעֶזְרַת הַכֹּהֲנִים בְּמַעֲלָה גְּבוֹהָה אַמָּה וְעָלֶיהָ דּוּכָן יֵשׁ בּוֹ שָׁלֹשׁ מַעֲלוֹת. רוּם כָּל מַעְלָה חֲצִי אַמָּה וְשִׁלְחָהּ חֲצִי אַמָּה. נִמְצֵאת עֶזְרַת הַכֹּהֲנִים גְּבוֹהָה עַל שֶׁל יִשְׂרָאֵל שְׁתֵּי אַמּוֹת וּמֶחֱצָה: 
ד וּמְהַלֵּךְ כָּל עֶזְרַת הַכֹּהֲנִים וְהַמִּזְבֵּחַ. וּבֵין הָאוּלָם וְלַמִּזְבֵּחַ בְּשָׁוֶה. וְעוֹלֶה מִשָּׁם לָאוּלָם בִּשְׁתֵּים עֶשְׂרֵה מַעֲלוֹת. רוּם כָּל מַעְלָה חֲצִי אַמָּה וְשִׁלְחָהּ חֲצִי אַמָּה וְהָאוּלָם וְהַהֵיכָל כֻּלּוֹ בְּשָׁוֶה: 
ה נִמְצָא גֹּבַהּ קַרְקַע הַהֵיכָל עַל קַרְקַע שַׁעַר הַמִּזְרָח שֶׁל הַר הַבַּיִת שְׁתַּיִם וְעֶשְׂרִים אַמּוֹת. וְגֹבַהּ שַׁעַר הַר הַבַּיִת עֶשְׂרִים אַמָּה. לְפִיכָךְ הָעוֹמֵד כְּנֶגֶד שַׁעַר הַמִּזְרָח אֵינוֹ רוֹאֶה פֶּתַח הַהֵיכָל. וּמִפְּנֵי זֶה עָשׂוּ כֹּתֶל שֶׁעַל גַּבֵּי שַׁעַר זֶה נָמוּךְ. כְּדֵי שֶׁיְּהֵא כֹּהֵן הָעוֹמֵד בְּהַר הַמִּשְׁחָה רוֹאֶה פֶּתַח הַהֵיכָל בְּשָׁעָה שֶׁמַּזֶּה מִדַּם הַפָּרָה נֹכַח הַהֵיכָל: (רמב"ם פרק שישי מהלכות בית הבחירה)

היוצא מכאן הינו
•	אבן השתיה הייתה גבוה ב22 אמות מקרקע הכניסה להר הבית מצד מזרח.
•	העליה מודרגת, עליה ראשונה של 6 אמות. לאחריה 135 אמות פנויות ואז עליה של 7.5 אמות לאחריה 10 אמות ישר ושוב, 2.5 אמות עליה, לאחריו משטח ישר ושוב 6 אמות עליה.

כל מקום אחר שננסה להעמיד בו את בית המקדש יגרום חוסר התאמה משווע לפני הסלע הטופוגרפים  ***ראה תרשים***  ולכן אם המקום הגבוה ביותר בהר מתאים גם טופוגרפית לדרכי העליה המתוארות במשנה – אז מצאנו את המקום וזה נמצא במדויק. כי אם לא נאמר כן -  קשה לומר שנעלמו מטרים רבים של סלע. 

 ישנם התוקפים את התאוריה של הרב קורן ע"י תקיפת הנחות יסוד בסיסיות ומספר קושיות נקודתיות. לטענתם התאוריה מתבססת על 2 הנחות יסוד לא מבוססות. 
הנחה ראשונה, שהמקדש עמד במקום הגבוה ביותר בהר הבית – נדחית כי זה דבר שלא מובא בשום מקום אלא אפילו יש לומר שלהיפך. ישנה גמרא שמספרת שכששמואל ודוד עסקו מלימוד הלכות המקדש למדו "וקמת ועלית" מכאן הסיק דוד שביהמ"ק הינו במקום הגבוה ביותר ורצה לבנותו בעין עיטם (צוק הגבוה מהר המוריה). אך שמואל אמר לו ישנו פסוק המדבר על ביהמ"ק האומר "ובין כתפיו שכן - ניתתיה ביה קליל" – (נוריד מעט את הגובה שנאמר ובין כתפיו שכן) ולכן שינה דוד את טעמו ואמר שמקום המקדש הינו הר המוריה ולא עין עיטם  -  משמע שיש מקומות גבוהים יותר.
הנחת היסוד השניה שלא היה שינוי טופוגרפי בסלע ההר (או שאם היה הוא מזערי) 
הדחיה ללהנחה זו היא שאכן מובא שטורנוסרופוס חרש את ההר ע"מ שלא יוכלו למצוא את המקום. 
קושיה נוספת על שיטת הרב קורן היא שהאבן הגדולה בפנים – "אל סכרא" היא "אבן ההר" חלק מהסלע של ההר עצמו, והרדב''ז כותב שחפרו וחיפשו אותה מלכי הישמעלים. אם אכן אבן השתיה היא אבן ההר, איך הם לא מצאו? אולי זאת היתה אבן מטלטלת? ואין זה רחוק כל כך לומר כך שמצינו כמה מדרשים שהתייחסו לאבן זו כמטלטלת[footnoteRef:7]. [7:  שדוד לקחה והסתכל בה (זוהר) וכן שזו האבן שיעקב הניח מראשותיו (פרקי דרבי אליעזר)] 

קושיה נוספת היא שעל פי המתואר במשניות[footnoteRef:8] בלשכת הנזירים היתה אבן (סלע) שעליו היו שופתים את הכירה ועליו כותב הרמב''ם בפירוש המשניות "והוא ההר" משמע מכך שסלע ההר היה בולט בלשכת הנזירים. לפי התאוריה של הרב קורן לשכת הנזירים היתה מספר  מטרים מעל סלע ההר! ואם אומרים שהמטרים האלו נעלמו – אז כל התאוריה לא מסתדרת כי היא בנויה על כך שלא נעלמו ואם אומרים שההר אכן ככה היה מאז ומעולם – אז לאן נעלם הסלע בלשכת הנזירים? [8:  כלים פרק ו'  משנה ב'] 

 
התשובות לטענות אלו אחת לאחת: "האמירה כי אין לנו מקור לכך שביהמ"ק היה במקום הגבוה ביותר בהר אינה מדויקת! הגמרא מספרת שם  שדוד חשב לבנות בעין עיטם כי זה ההר הכי גבוה אבל אז אמר "ניתתיה ביה קליל" – משמע שלא על ההר הכי גבוה, אבל וודאי שבאותו הר צריך הכי גבוה כי זה מה שהוא למד "וקמת ועלית ". למרות שאפשר לפרש שגם בתוך ההר ירדו מעט - "ביה קליל". אבל אז קשה – למה לא ירדו בעין עיטם בתוך ההר "ביה קליל"? ואז היה מתקיים גם "וקמת ועלית" – ההר הגבוה ביותר. וגם "ובין כתפיו שכן" – לא במקום הגבוה ביותר בהר. אלא שהיה בנוי על הנקודה הגבוהה ביותר בהר אך לא בהר הגבוה ביותר.

ההוכחה השנייה ודחייתה "שלא היה שינוי טופוגרפי בסלע ההר (או שאם היה הוא מזערי)" כתשובה לדחיה זו יש לענות ולהביא את דברי הכפתור ופרח שחקר את גבולות הר הבית מהבחינה הטופוגרפית ואמר בפירוש שלא הגיוני לחשב חישובים ולומר שנעקרו חלקים גדולים מן ההר. וכאן מדובר על מאות מטרים מעוקבים של סלע! שהרי אם אבן השתיה נמצאת במקום אחר אז כל פני ההר שונים ממש בצורה מהותית מאשר כיום, וכן משמע מהביטוי חרש – מחרשה יכולה להזיז עפר, אבנים אך לא לחצוב בסלע עצמו כמות כ"כ גדולה. אם כך הנחות יסוד של הרב קורן מדויקות ויש לסמוך על הבניינים שנבנו על גבם.

הקושיה האם האבן היתה מטלטלת או חלק מסלע ההר אינה קושיה כלל ועיקר כי מן המקומות +הרבים בהם דברו חז"ל על אבן השתיה עולה בבירור כי היא מהווה חלק מן הסלע הטבעי שבהר (ולא אבן מטלטלת). ונביא מספר דוגמאות:
א. חז"ל מפרשים[footnoteRef:9]  שמשמעות "אבן השתיה" היא "שממנה הושתת נ"א: נשתת/ נשתה][footnoteRef:10]  העולם", כלומר שממנה התחיל הקב"ה לברוא את העולם; תיאור כזה מתאים לסלע הנמצא במקום מששת ימי בראשית. [9:  כך מבואר בבבלי (נד ע"ב) ובירושלמי על המשנה ביומא בשם התנאים, וכך נאמר בתוספתא יומא פ"ב, יט, מסכת שמחות ספר חיבוט הקבר פ"א, ויקרא רבה פרשה כ, ד, במדבר רבה פרשה יב, ד, שיר השירים רבה ג, (ח) ד, תנחומא פקודי ג, תנחומא אחרי מות ג, תנחומא קדושים י, מדרש תהלים מזמור יא, פסיקתא דרב כהנא (מנדלבוים) פרשה כו, ד, פרקי דר' אליעזר פל"ה, זוהר בראשית דף עב ע"ב ודף רלא ע"א, זוהר שמות דף רכב ע"א, תקוני זוהר תקון סט דף קי ע"ב ותקון ע דף קכו ע"ב, זוהר חדש בראשית דף ב טור ד.]  [10:  בבבלי ובעוד מקומות הנוסח "הושתת". אך בירושלמי הגירסא: "הושתה העולם" (וכן בויקרא רבה מהדורת מרגליות). והמפרשים כתבו ש'שתיה' ו'הושתת' מלשון יסוד, כמ"ש הרד"ק בספר השרשים שרש שות (הובא ב'מלאכת שלמה' על המשנה ביומא). אך לגירסא 'הושתה' ניתן לפרש גם מלשון 'שתי' [חוטי האורך],  מכל מקום גם המלה 'שתי' קרובה בעניינה ליסוד, כמו שכתב הראב"ע, ויקרא יג, מח.] 

ב. את הפסוק "סלע ישכון ויתלונן על שן סלע ומצודה"[footnoteRef:11]  דרשו חז"ל[footnoteRef:12] על הקב"ה השוכן בקודש הקודשים הנמצא על אבן השתיה . וידוע כי הביטויים "סלע" ו"שן סלע" שבמקורות עניינם הוא סלע טבעי[footnoteRef:13]  (ולהבדיל מן המושג 'אבן', הסובל משמעויות שונות ). [11:  איוב לט, כח.]  [12:  ויקרא רבה כ, ד, תנחומא אחרי מות ג, פסיקתא דר"כ כז, פסיקתא רבתי (איש שלום) פמ"ז. וראה פירוש רש"י באיוב שם.]  [13:  ראה למשל משנה כלים פ"ו מ"ב: "האבן שהיה שופת... עליה ועל הסלע", ובפירוש הר"ש ורע"ב שם שסלע הוא המחובר מששת ימי בראשית. ובמשנה פרה פ"ג מ"ב: "חצרות היו בירושלים בנויות על גבי סלע", ובפירוש הר"ש שם שסלע הוא צור שמששת ימי בראשית (ורק כך יוצאים מידי חשש טומאת קבר התהום).] 

ג. חז"ל תיארו את אבן השתיה כאבן המגיעה עד התהום[footnoteRef:14] , וממנה יוצאים שרשים לכל העולם[footnoteRef:15]  - וודאי שכוונתם היתה לסלע שהוא חלק מתשתית ההר. [14:    פרקי דר"א פ"י ופל"ה, מדרש תהלים צא. זוהר בראשית דף רלא ע"א וזוהר שמות דף רכב ע"א.]  [15:  תנחומא קדושים י [וראה קהלת רבה ב, א (ח)].] 

ד. חז"ל הקשו על הדרשה שזיהתה את האבן שהציב יעקב אבינו בהיותו בבית אל, שהדבר לא ייתכן כיון שאבן השתיה עומדת במקומה מאז בריאת העולם, והיא לא אבן מיטלטלת שניתן להציבה – והשיבו על כך בדרך הדרש והסוד [footnoteRef:16]. ומכאן ברור מה הבינו חז"ל לגבי המציאות הריאלית של אבן השתיה[footnoteRef:17]. [16:  בפרקי דר"א פל"ה (והובא בפירוש הרמב"ן בראשית כח, יז): "מה עשה הקב"ה נטה רגל ימינו וטבעה האבן עד עמקי תהומות ועשה אותה סניף לארץ כאדם שעושה סניף לכיפה, לפיכך נקראת אבן השתיה שמשם הוא טבור הארץ ומשם נמתחה כל הארץ..".
ובזוהר בראשית דף עב ע"א "פתח ר' יהודה ואמר "והאבן הזאת..." דא היא אבן שתיה דמתמן אשתיל עלמא ועלה אתבני בי מקדשא", והיה שם יהודי אחד שהקשה לו "האי מלה איך אפשר? והא אבן שתיה עד לא אתברי עלמא הות ומינה אשתיל עלמא, ואת אמרת והאבן הזאת אשר שמתי מצבה, דמשמע דיעקב שוי לה השתא, דכתיב ויקח את האבן אשר שם מראשותיו, ותו דיעקב בבית אל הוה והאי אבנא הוה בירושלים", וראה שם מה ענה לו ר' יהודה על דרך הסוד]  [17:    וכיוצא בזה כתב בעל אור החיים הקדוש (לבראשית כח, יא): "ויפגע במקום - פשוטו של מקרא שפגע במקום אחד של ישוב... ורז"ל פירשו במקום הידוע הר המוריה... וזה דרך דרש... ודבריהם ז"ל ככתובים וכמסורים אצלנו ואין סתירה לדברינו וכמו שפירש רש"י] 

לפי כל זה נראה שמשמעות הלשון הנמצאת בירושלמי "פסקה אבן שתיה"[footnoteRef:18], היינו פסקה מלשמש כיסוד המקדש. [18:  ירושלמי תענית פ"א ה"ו, פסחים פ"ד ה"א. על הגירסאות השונות בירושלמי הזה ראה בהרחבה מנהגי ישראל (דניאל שפרבר) א', פרק כ, ובנספח א' שם. בירושלמי שם הביאו בהקשר זה את הפסוק "כי השתות יהרסון", תהלים יא, ג. והנה גם בבבלי, סנהדרין כו ע"ב, הובא פסוק זה בהקשר לאבן השתיה: "כי השתות יהרסון צדיק מה פעל – ...אילו בית המקדש יהרס, צדיק מה פעל... ולמאן דאמר בית המקדש נמי דתנן: אבן היתה שם מימות נביאים הראשונים ושתייה היתה נקראת". גם בדרשה זו נראה שאין הכוונה בהכרח להרס אבן השתיה עצמה, אלא למקדש שבנוי עליה.] 

האמירה שאבן השתיה הייתה מיטלטלת קשה ע"פ כל הנ"ל. אבל אולי מלכי הגויים שהזכיר הרדב''ז[footnoteRef:19] לא הבינו זאת וחיפשו משהו מטלטל. אמנם ישנם מדרשים שמשמע מהם כך אך ממדרש כזה לא לומדים הלכה למעשה ובזה יש ספק. מה גם שבפרקי דרבי אליעזר ממש מדובר על המקום והאבנים ממילא התחברו אז ניתן לומר שהתחברו לא רק אחת לשנייה כי אם גם לסלע ההר. וזה מה שמובא בפרקי דר"א שם[footnoteRef:20] " מה עשה הקב"ה נטה רגל ימינו וטבעה האבן עד עמקי תהומות ועשה אותה סניף לארץ כאדם שעושה סניף לכיפה, לפיכך נקראת אבן השתיה שמשם הוא טבור הארץ ומשם נמתחה כל הארץ" יעקב הניח אבן למראשותיו, סתם אבן אך ה' הטביע את אותה אבן לתוך אבן השתיה. מכאן שאבן השתיה  הייתה סלע ההר ממש.  [19:  שו"ת הרדבז סימן תרצא.]  [20:  פרק ל"ה.] 


את הקושיה מהסלע בלשכת הנזירים ניתן לתרץ מסברא ולומר שהיה "בולדר" גדול של כמה מטרים שהיה קבור רובו באדמה, אך הוא עצמו לא היה חלק מסלע ההר. הרי קשה לומר שעצם היות הסלע חלק מההר הינו עניין מהותי אלא הרמב"ם התכוון לומר שזה לא היה מיטלטל אלא דווקא חלק מהקרקע, מצד דיני טומאה וטהרה שזה קרקע. אך לאו דווקא סלע ההר עצמו. ויש לומר שאבן סתם – הינה מנותקת ולאו דווקא מחוברת ליסוד הארץ ואבן ה... הינו לשון חשיבות המשמש גם לסלע.[footnoteRef:21] [21:  מסברא, אבן סתם שכל העיסוק בה בעניין טומאה וטהרה – יש לומר סתם אבן המונחת מימי בראשית המונעת חשש קבר תהום. אך אבן ה... זה לשון חשיבות על עצם מסויים, שעשוי מאבן.] 

אם כך המסקנה היוצא מן החלק הטופוגרפי הינה שביהמ"ק עמד על מקום כיפת הסלע ושם היה בית קדשי הקדשים. מסקנה זו באה מלבד המסורת ואינה תלויה בה.

טענה נוספת שעלתה כנגד ההוכחה הטופוגרפית היא שהר הבית היה בנוי כיפין ע"ג כיפין[footnoteRef:22] אם כך הרי שאין חשיבות לשטח הטופוגרפי של ההר הרי בין כך ובין כך הכל היה ע"ג מבנה. [22:  פרה פ"ג מ"ג; רמב"ם פרה אדומה פ"ב ה"ז. רמב"ם בית הבחירה פ"ה ה"א, ועי' כ"מ שם שהוא ע"פ פרה שם ומ"ו שם. משנה שם ורמב"ם פרה אדומה שם: מפני קבר התהום: רמב"ם בהב"ח שם.] 

אך ע"פ ההלכה כל הדין של כיפין ע"ג כיפין הוא ע"מ לחצוץ בפני הטומאה וטפח אחד ל"כיף" מספיק אז כיפין ע"ג כיפין יכול להיות הגבהה של מספר טפחים בלבד ועדיין, שיפוע ההר משמעותי בגילוי מיקום המקדש. מה גם שאבן השתיה חייבת הייתה לבלוט ללא הכיפין, כיוון שהיא סלע ההר. וכן מקום המזבח שהוא צריך להיות מחובר לאדמה לא ע"ג כיפין[footnoteRef:23] ואם אנו מעמידים את הכיפין כגדולים המשנים מהותית את הטופוגרפיה בהר יוצא שמקום המזבח ומקום אבן השתיה היו נמוכים מאשר שאר ההר, דבר שאינו מסתדר עם המשניות ועם מה שהבאנו לעיל[footnoteRef:24] ואין לומר כן . לכן יש לומר שהכיפין היו קטנים, ולא שינו משמעותית את הטופוגרפיה של ההר אלא נצמדו אל מבנה ההר הקיים כעין שכבה נוספת.. [23:  זבחים סא.]  [24:  לעניין שאבן השתיה הייתה בראש ההר.] 


(המסורת (פרק שצריך להפתח)
רדב"ז
הב"ח [או"ח תקסא] חת"ס [יו''ד רלו] חפץ חיים [ליקוטי הלכות, זבחים נה:]תלמיד הרמב"ן לפני כ700 שנה כתב על זה יומן מסעות
הרב עובדיה יביע אומר ח"ה חיו"ד סי' כז – הכותל.)

שטח הר הבית כיום
המקום הנקרא היום הר הבית (ובערבית: ח'רם א-שריף) הוא שטח גדול, המוקף חומה במזרחו, בדרומו ובמערבו. מתחם ההר הוא מישורי ברובו; בחלקו יש מבנים, בחלקו רחבות מרוצפות, וחלקו נטוע ומעובד. אורך ההר, מצפון לדרום, הוא כ-500 מטר, ורוחבו, ממזרח למערב, כ-300 מטר.
הרמה
במרכז ההר נמצאת רחבה גדולה ומוגבהת, בצורת טרפז הקרוב לריבוע, שמידותיה כ-150 על 150 מטר לערך. הרחבה מרוצפת וגבוהה מסביבותיה בכ-3 עד 4 מטר. צלעות הרמה המוגבהת מקבילות, באופן כללי, לרוחות השמים, ומכל ארבעת הכיוונים מובילים אליה גרמי מדרגות.
כיפת הסלע והסלע
במרכז הר הבית ובפסגתו, על גבי הרמה, נמצא המבנה הנקרא 'כיפת הסלע' (והמכונה בפי העם גם 'כיפת הזהב'). מבנה זה נבנה מסביב לסלע גדול וחשוף, הנקרא בערבית 'אל צח'רה'. ברור מתוך אופיו, גודלו ומיקומו של הסלע, שהוא הקצה העליון של גוש סלע ההר הטבעי. רוב פני הסלע אינם מסותתים וישרים, ורק בחלקו יש סימני חציבה. מדותיו הכלליות של החלק החשוף: אורכו מצפון לדרום כ-17 מטר, רחבו ממזרח למערב כ-13, וגבהו מעל סביבותיו כ-1.8 מטר [בתוך הסלע ישנה מערה קטנה, כמין חדר שאורכו ורוחבו כ-7 מטר]. 
הסלע בולט באופן משמעותי הן מסביבתו הקרובה והן משטח הר הבית בכלל; מרצפת כיפת הסלע בולט הסלע כ-2 מטר. מפני השטח של הרמה (-הרחבה המרובעת באמצע הר הבית) גבוה הסלע בכ-3 מטר, ואילו הרמה עצמה גבוהה משאר שטח הר הבית בלמעלה מ-3 מטר. הסלע, אם כן, הוא העצם הבולט ביותר בהר הבית כיום, הן מבחינת גודלו והן מבחינת מיקומו המיוחד.


שיטת הכפתור ופרח
ע"פ המובא עד כאן ביהמ"ק נמצא על הרמה המוגבהת בהר הבית ומקום קודש הקדשים הינו בכיפת הסלע אך הכפתור ופרח[footnoteRef:25] שחי כ200 שנה לפני הרדב"ז וכשהגיע לירושליים וחקר את מיקומו של הר הבית נאלץ לעשות בדיקות טופוגרפיות מרחיקות לכת ואף הגיע לקביעה שונה החולקת על כך. ידוע לנו שהכפתור ופרח היה בקשר עם חכמי ירושלים מכיוון שישנה התכתבות הלכתית בניהם במספר נושאים הקשורים למצוות התלויות בארץ. למרות זאת – לא היתה לו כלל מסורת שאותו מקום של מסגד עומר – כיפת הסלע הינו מקום קודש הקדשים.  [25:  כפתור ופרח עמוד 222 והלאה (מאמצע פרק ו')] 

בנוסף מתאר הכפתור ופרח שראה את שער הרחמים (הקיים כיום) וכמטחווי קשת ממנו את שער שושן[footnoteRef:26] (שער שהיה מכוון ישר כנגד בית קודש הקדשים ע''מ שהכהן השורף את הפרה אדומה יעשה זאת "כנגד אוהל מועד" – בית קה"ק מציאת מיקומו של שער זה תפתור ללא ספק כלל את מקומו של בית קודש הקדשים [על ציר צפון דרום, לא מערב מזרח] מכיוון שהוא בנוי בדיוק מולו. אך מכיוון שכיום לא רואים את שער שושן כלל בשום מקום על החומה, אין ראיה לאף אחת מן השיטות.) הכפתור ופרח מציב את השער בשליש הדרומי של החומה! כך שבית קודש הקדשים וודאי לא היה במקום הכיפה. הוכחה נוספת לכך היא, שהוא ראה את שערי חולדה בכותל הדרומי. כך שלטענתו זה כותל הר הבית המקורי![footnoteRef:27] וממילא כל שטח הת"ק על ת"ק המקודש הינו בדרום[footnoteRef:28]  [26:  לא קיים בימינו וניתן לומר שנהרס.]  [27:  הרב זלמן קורן מסביר את חוסר שער שושן כנגד הצכרא בכך שיש שם קבר של שייח מוסלמי ששמו שם על מנת לסתום את השער וכן את שערי חולדה שראה הכפתור ופרח (ומופיעים גם היום) ככניסה למנהרה או רחוב כזה שמובילים בסוף לשערי חולדה המקוריים. אך קשה לומר שהיה שם קיר נוסף משום שלא מצינו יסודות של קיר באמצע "הר הבית" של ימינו. אך לאחר שלמדנו את פסקי תוספות ראינו שיש אפשרות שהיה קיר  קטן שלא אמור להשאיר יסודות עד ימינו מכיוון שיש אפשרות שההר גדול יותר ורק הת"ק על ת"ק מקודש.]  [28:  אמנם מי שהולך  משער המוגרבים ישר. גם אם נניח שהר הבית הוא בדרומו של המתחם, עדיין אינו  נכנס לשטח בניין המקדש עצמו. על זה בנוי כל חישוב המהרי"ט שהובא לעיל. על כך שלוקחים בחשבון כאילו ההר כולו בדרום.] 


אך אל מה שכתב הכפתור ופרח יש להתייחס בעירבון מוגבל. אמנם הוא כתב את הדברים מפורשות בצורה שאינה משתמעת לשני פנים, אך על כל זה נאמר "שאין לו לדיין אלא מה שעיניו רואות"[footnoteRef:29] ובמראה עיניים אין לכפתור ופרח שום סיבה להעמיד שהשערים העתיקים שראה בכותל הדרומי של חרם א-שריף אינם שערי חולדה[footnoteRef:30] והכותל עצמו אינו כותל ההר המקורי. אך לאחר שנמצאו ממצאים ארכאולוגים נוספים שלא התגלו בזמנו כגון אורוות שלמה והסתיו המלכותי[footnoteRef:31] אפשר להניח שגם הכפתור ופרח לא היה מתעלם מהוכחות אלו, שהרי אין בדבריו קביעה הלכתית מוחלטת אלא הערכה מציאותית, מחקר הלכתי הנתון לשינוי עם שינוי בנתונים. מה גם שאת שער שושן אין לנו היום וקשה לומר שנהרס ללא היכר מאז, מכיוון שהמוסלמים שימרו את המקום מכיוון שהוא קדוש להם. [29:  סנהדרין-דף ו: , נדה-דף כ:]  [30:  שערים הנמצאים בכותל הדרומי של הר הבית. בכותל של מתחם הר הבית  ישנם שערים עתיקים שעליהם כתב הכפתור ופרח שהם שערי חולדה. שימושם – עיין הערה הבאה.]  [31:  ממצאים ארכואולוגים המעידים מעל לכל ספק שבצד הדרומי של הר הבית (חראם אל שריף) היה מתחם הנמוך בהרבה ממפלס הר הבית שמשם היו עולים להר הבית. כל מה שהיום מוגבה – זה חול שמילאו שם ועל זה בנו. אך במקור זה כלל לא היה על ההר.] 

קושי על התירוץ הזה – לא מצינו יסודות של כותל ההר בתוך מתחם חרם א-שריף. ואם אמת הדבר שהכותל הדרומי אינו כותל ההר אלא כותל חיצוני, היכן היסודות המקוריים של כותל ההר? מדוע לא מצינו להם זכר? ונראה לתרץ ע"פ הפסקי תוספות  וז"ל: "הר הבית היה לצפון ירושלים וההר היה גדול הרבה מת"ק על ת"ק אלא לא היה קדוש רק ת"ק על ת"ק" עכ"ד. שמתחם ההר המקודש הוא ת''ק על ת''ק אך השטח שלו הוא גדול יותר. ואז גם אם החומות היו עתיקות מימי הבית זה לא סותר וגם זה שאין שום שרידי קיר ולא גרע מן ההוכחה, כי לא חייב שתהיה החומה המפרידה בין האיזור המקודש לחול חומה גדולה שתשאיר יסודות, כי אם מספיק קיר קטן כדוגמת הסורג שרק מסמן איפה מתחיל התחום המקודש. כמו שמהסורג לא נשאר זכר כך גם מהקיר שסימן את תחילתו של הר הבית המקודש לא נשאר זכר.
אף דעת הרב קורן היא שהכותל הדרומי אינו כותל ההר המקודש וכל החלק הממולא עפר שבין ההר אל הכותל הוא מילוי מאוחר מכיוון שבאותו מקום אך בגובה נמוך בהרבה נמצאו הסתיו המלכותי וכן אורוות שלמה – דבר המעיד שהיה שם משטח נמוך הרבה יותר מפני ההר. "שערי חולדה" שראה הכפתור ופרח היו שערים לאותה רחבה וממנה היו מדרגות/גשרים אל הר הבית דרך שערי חולדה המקוריים. ***תרשים***
אך אף אם נסבור כשיטת הכפתור ופרח, שהחלק בדרומי הוא החלק המקודש עדיין אנו יודעים ע"פ החישוב שבוצע בפרק הראשון שיש כ90 מטר בדרום שניתן ללכת בהם ללא חשש. אף לדעת האוסרים מכוחו של הכפתור ופרח האיסור הוא רק בשילוב עם הבנה מסויימת ברא"ש ובר"ש שנדחתה לעיל. וכן מחלוקת על המסורת שכיפת הסלע הינה מקום קודש הקדשים. אך מכיוון שקיימים הממצאים הארכאולוגים שנמנו לעיל יש לומר שגם הכפתור ופרח היה פוסק אחרת.
הצלבת הדעות
אם כן מוכח בבירור שגם המסורת, גם הטופוגרפיה של ההר, גם הממצאים הארכאולוגים וגם המקומות שוודאי ע"פ המשנה אינם יכולים להיות מקום המקדש כ"א הר הבית בלבד מצביעים לאותה נקודה ואינם סותרים אותה כלל וכלל. גם הרוצים להחמיר על עצמם ולא לסמוך כלל על המסורת או על המדידות, עדיין יאלצו להודות שבדרום ובמזרח[footnoteRef:32] ישנו שטח המותר לכל הדעות! לכניסה לטמא מת הטהור מטומאה היוצאת מגופו. ***תרשים*** [32:  ע"פ החישוב בתחילת המאמר – החישוב ע"פ המשנה "הר הבית רובו מן הדרום..."] 

בנוסף, חומרה נוספת שרוב[footnoteRef:33] העולים להר מקבלים על עצמם היא תוספת ה"חיל". הרב זלמן קורן מוכיח בספרו חצרות בית ה' עיי"ש שאכן החיל היה גדול מאד מסביב למקדש, לכן אנו חוששים לעלות לרמה כולה מחשש ששם היה החיל[footnoteRef:34]. אך יש לשים לב שזוהי הרחקה מספק ספקא דרבנן! ספק א' האם אכן עד שם הגיע החיל. ספק ב' האם קדושת החיל עדיין קיימת הרי כל קידושו הינו דרבנן כנספח לביהמ"ק וכשביהמ"ק חרב יש מקום לומר שאותם קדושות דרבנן בטלו ורק הקדושה הראשונה – קדושת דאורייתא נשארה.[footnoteRef:35] [33:  אך לא כל.]  [34:  עד כמה חוששים וכמה מתרחקים – מחלוקת בין הרבנים העולים להר,  אך מחלוקת זו באה מסברות עד כמה חוששים בספק ספקא דרבנן {חיל –דרבנן. ספק אם עומדים במקום החיל, ספק אם אסור להכנס למקום החיל, היתר דין כיבוש).]  [35:  ראיה לכך ראה רדב"ז שלא מתייחס למקום החיל ועזרת נשים וכותב בשו"ת רק את מקום העזרה כאסור.] 

וכל זה בקדושה דרבנן שקידשו את החיל.
לכן למעשה ישנם רבנים העולים מדרום, צפון ומערב למדרגות המובילות לרמה אך לא נכנסים לתוך הרמה. במזרח אין מתקרבים לרמה מכיוון ששם עזרת נשים האסורה מדרבנן. במערב ישנם רבנים החוששים לשיטת הרב גורן (לא הובאה במאמר) החושש שכיפת הסלע היא מקום המזבח ולא מקום קוה"ק ולכן מתרחקים כ25 מטר מהצד המערבי של הרמה. 








מפה שפורסמה ע"י רבנים רבים של המסלול המקובל, והשטחים המקובלים עליהם:
מקרא:
זהב –מקום ההיכל.
תכלת – העזרה (קפז/קלה איסור דאורייתא)
טורקיז – עזרת נשים (קלה/קלה איסור דרבנן כעין דאורייתא {מחלוקת האם אסור כיום})
אדום – החיל המורחב ע"פ הרב קורן.
לבן מקווקו – מסלול ההליכה הסטנדרטי.
ניתן לראות שמסומנים הגבולות המחמירים ביותר מבין האלו שפורטו לעייל.
כחול – התחום המותר ע"פ הרב שילת שוודאי אינו הר הבית (לא נכנסתי לחישוב שלו בסיכום הזה)
[image: עשרות רבנים: ]










ובמילים פשוטות:[footnoteRef:36] [36:  אליבא דכל הרבנים המתירים עליה, וע"פ כל החששות הקיימים הנובעים ממחלוקת עד היכן היה החיל.] 

בדרום - לא לעלות על הרמה ויש שמתרחקים כ10 מטר ויש שעולים אף עד לקצה המדרגות.
במזרח - ללכת בשביל שעל החומה עד שער הרחמים, שם כבר ניתן לפנות שמאלה וימינה (המסלול הרגיל שם לא מכניס לחששות) יש הנכנסים כ10 מטר בשביל שמול כיפת הזהב.
בצפון - בשביל ההולך מימין לרמה. יש המקפידים לא להתקרב לרמה שם ויש העולים לתחילת הרמה ממש אף בצפון.
במערב - יש העולים לתחילת הרמה ויש החוששים לרב גורן ואז להתרחק כ25 מטר מהרמה (המרחק בין הרמה לכותל המערבי הוא 56 מטר כך שבאמצע זה בסדר אף לרב גורן).

